وزارت سیاحت
مرکز کارگل کو اس کی شاند واپس دلانے کے لئے پرعزم ہے:پرلہاد سنگھ پٹیل
کارگل میں قومی یوم سیاحت منایا گیا
سیاحت کو فروغ دینے کے لئے کارگل میں بین الاقوامی معیار کا ہائی کوالٹی بنیادی ڈھانچہ فراہم کرایا جائے گا؛ آئی آئی ایس ایم کی ایک شاخ قائم کی جائے گی: مرکزی وزیر سیاحت
نئی دہلی، 25 جنوری 2021، سیاحت اور ثقافت کے مرکزیوزیر مملکت  جناب پرلہاد سنگھ پٹیل نے آج مرکز کے زیر انتظام خطے لداخ کے کارگل ضلع میں آئس ہاکی رنک بایا متھانگ میں قومی یوم سیاحت کا افتتاح کیا ۔ مرکزی وزیر نے مقامی باصلاحیت افراد کی حوصلہ افزائی اور گرومنگ اور آتم نربھر بھارت کے خواب کو شرمندہ تعبیر کرنے کے لئے وہاں انڈین انسٹی ٹیوٹ آف اسکیئنگ انڈ ماؤنٹینئرنگ  کی ایک شاخت قائم کرنے کا اعلان کیا ۔
انہوں نے کہا کہ باہر کی دنیا کے اس نظریئے کو اب بدلنا ہوگا کہ کارگل ایک پرامن خطے کے بجائے ایک جنگی خطہ ہے۔ انہوں نے کہا کہ مرکزی حکومت کارگل میں تمام ضروری بنیادی ڈھانچہ فراہم کرانے کے لئے پرعزم ہے تاکہ بین الاقوامی سطح کا اسکیئنگ اینڈ ماؤنٹینئرنگ انسٹی ٹیوٹ قائم کیا جاسکے۔انہوں نے کہا کہ کوہ پیمائی، اسکیئنگ ، آئس ہاکی اور سردیوں کے دیگر کھیلوں کے میدان میں بہترین تعلیم کے ذریعہ مقامی باصلاحیت افراد کی نشو ونما کرتے ہوئے کارگل میں عالمی سطح کا ایڈونچر اسپورٹ مقام قائم کرنے کا منصوبہ ہے۔
کارگل ضلع کو سردیوں کی سیاحت کے اچھے مواقع کا بھی فائدہ ملے گا اور اس میں بین الاقوامی سطح پر نمائندگی کرنے کے امکانات بھی ہیں۔ جناب پٹیل نے کہا کہ حکومت خطے کے مفاد کا تحفظ کرنے کے لئے عہد بند ہے اور مقامی کھلاڑیوں کو ان اسکیئنگ کورسز کے تربیت دیئےجانے کی ضرورت ہے۔انہوں نے طلبا سے بھی اپیل کی کہ وہ ہاسپٹیلٹی میں پروفیشنل کورسز کے لئے انڈین انسٹی ٹیوٹ آف ٹورازم اینڈ ٹریول منیجمٹ  کے کورسز میں رجسٹریشن کرائیں۔
وزیر موصوف نے کہا کہ حکومت ہند ضلع میں بین الاقوامی سطح کا سیاحتی بنیادی ڈھانچہ تیار کرنے کے لئے پوری طرح عہد بند ہے تاکہ سیاحت اور روزگار کے مواقع کے لئے موزوں ماحول تیار کیا جاسکے اور کارگل کو اس کی شان واپس مل سکے۔
لداخ کے رکن پارلیمنٹ جناب جامیانگ سیرنگ نامگیال نے کہا کہ وزیراعظم نریندر مودی کی قیادت میں مرکزی حکومت نئے تشکیل شدہ مرکز کے زیر انتطام خطے کے تمام شعبوں کی ترقی کے لئے پرعزم ہے۔ انہوں نے کہا کہ کارگل میں مختلف قسم کی سیاحتی اور ایڈونچر ٹورزم سرگرمیوں کے بہت امکانات ہیں۔
انہوں نے کہا کہ زنسکار میں ونٹر فیسٹول کا انعقاد کرنے اور کارگل میں مختلف ونٹر اسپورٹس ورکشاپس اور ٹورنامنٹ شروع کرنے کے علاوہ قومی یوم سیاحت منانےا ور سخت سردی کے موسم کے باوجود مرکزی وزیر کے دورے سے ظاہر ہوتا ہےکہ مرکزی حکومت کارگل میں سیاحت کے فروغ کے لئے عہد ہے۔ جناب جامیانگ نے کہا کہ لداخ میں سیاحت ، گاؤں پر اور مرکوز ہونی چاہئے اور مزید گیسٹ ہاؤسز تعمیر کرائے جانے چاہئیں اور حکومت نے اس کےلئے ضروری انتظام کیا ہے۔
کمشنر سکریٹری  لداخ جناب رگزیان سمپہیل نے اس موقع پر کہا کہ لداخ کی معیشت میں سیاحت کا ایک بڑا حصہ ہے اور کیونکہ مرکز کا زیر انتظام خطہ قائم ہوا ہے، اس لئے اس معاملے میں کئی اہم فیصلے کئے گئے ہیں۔ پہلے کی ریاست میں بجٹ 12 کروڑ ہوتا تھا جوکہ اب بڑھاکر 250 کروڑ کردیا گیا ہے۔ اس سے شعبے کی ترقی کےلئے حکومت کی سنجیدگی کا پتہ چلتا ہے۔
ضلع کے لئے آئی آئی ایس ایم کا اعلان کرنے پر مرکزی وزیر کا شکریہ ادا کرتے ہوئے جناب فیروز احمد خان نے کہا کہ حکومت کے اس طرح کے اقدامات سے ضلع میں سیاحت کے فروغ میں مدد ملے گی۔سخت سردی کے موسم میں مرکزی وزیر کے دورے کو ایک سنگ میل قرار دیتے ہوئے جناب خان نے کہا کہ اس طرح کے دوروں سے جنگی خطے کے نظریئے کوختم کرنے میں مدد ملے گی۔
جن میں نیشنل ایونٹس آف ایڈونچر ٹورزم  کارگل 2021 کے تحت آئی آئی ایس ایم کپ کے فائنل میچ کھیلے گئے، مرکزی وزیر نے جیتنے والے اور شرکت کرنے والے کھلاڑیوں کو میڈلوں سے نوازا۔
کارگل کے ڈپٹی کمشنر جناب بصیر الحق چودھری، آئی آئی ٹی ٹی ایم کے ڈائرکٹر پروفیسر آلوک شرما، ونٹر اسپورٹس ایونٹس کے چیف آرگنازئر جے ایس ڈھلوں،سول پولیس انتظامیہ اور فوج کے افسر، ایتھلیٹ اور کھیلوں کے شائقین بھی اس موقع پر موجود تھے۔
اس موقع پر ایک ثقافتی پروگرام بھی منعقد کیا گیا۔
۔۔۔۔۔۔۔۔۔۔۔
ش ح۔ا گ۔ن ا۔
U-836
(Visitor Counter : 59